CELEX: 32021D0671
Language: et
Date: 2021-04-20 00:00:00
Title: Nõukogu otsus (EL) 2021/671, 20. aprill 2021, seisukoha kohta, mis võetakse Euroopa Liidu nimel riiklikult toetatavate ekspordikrediitide kokkuleppe osaliste poolt kirjalikus menetluses seoses kohalike kulude vormis ekspordikrediidi riikliku toetuse suurendamist käsitleva otsuse vastuvõtmisega

26.4.2021   
               
               
                  ET
               
               
                  Euroopa Liidu Teataja
               
               
                  L 141/19
               
            
         NÕUKOGU OTSUS (EL) 2021/671,
         20. aprill 2021,
         seisukoha kohta, mis võetakse Euroopa Liidu nimel riiklikult toetatavate ekspordikrediitide kokkuleppe osaliste poolt kirjalikus menetluses seoses kohalike kulude vormis ekspordikrediidi riikliku toetuse suurendamist käsitleva otsuse vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Riiklikult toetatava ekspordikrediidi kokkuleppes (edaspidi „kokkulepe“) sisalduvaid suuniseid kohaldatakse liidus vastavalt Euroopa Parlamendi ja nõukogu määrusele (EL) nr 1233/2011 (1).
                  
               
                     (2)
                  
                  
                     Kokkuleppeosaliste kohtumise 145. istungil, mis toimus 17. novembril 2020, lepiti kokku võtta kirjaliku menetluse teel vastu otsus muuta kokkulepet, et suurendada ekspordikrediidi riiklikku toetamist kohalike kulude vormis.
                  
               
                     (3)
                  
                  
                     Kavandatud otsusega, mis käsitleb kohalike kulude katmise riikliku toetamise suurendamist, tuleks kokkuleppe kohalike kulude toetamist käsitlevaid sätteid kohandada domineerivate kaubandus- ja tootmismudelitega. Ülemaailmsed väärtusahelad on muutnud eksportijate tarneotsuseid ning enamik eksportijaid tarnib nüüd mitmest riigist ja üha enam ka ostja asukohast. Selleks et pakkuda liidu eksportijatele suuremat paindlikkust ja võimaldada optimaalseid hankestrateegiad, tuleks riiklikku toetust kohalike kulude katteks suurendada 30 %-lt 40 %-le ekspordilepingu väärtusest kõrge sissetulekuga riikides ja 30 %-lt 50 %-le keskmise ja madala sissetulekuga riikides.
                  
               
                     (4)
                  
                  
                     On asjakohane määrata kindlaks seisukoht, mis võetakse liidu nimel kokkuleppeosaliste poolt kirjaliku menetluse teel vastu võetava otsuse kohta, kuna kavandatav otsus võib mõjutada otsustavalt liidu õiguse sisu määruse (EL) nr 1233/2011 artikli 2 alusel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel riiklikult toetatavate ekspordikrediitide kokkuleppe osaliste poolt kirjalikus menetluses seoses kohalike kulude vormis ekspordikrediidi riikliku toetuse suurendamist käsitleva otsuse vastuvõtmisega, põhineb liidu ettepanekul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 20. aprill 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Euroopa Parlamendi ja nõukogu 16. novembri 2011. aasta määrus (EL) nr 1233/2011, mis käsitleb riiklikult toetatavate ekspordikrediitide suuniste rakendamist ja millega tunnistatakse kehtetuks nõukogu otsused 2001/76/EÜ ja 2001/77/EÜ (ELT L 326, 8.12.2011, lk 45).
         
            (2)  Vt dokument ST 7202/21 veebilehel http://register.consilium.europa.eu.